
   REPUBLIKA HRVATSKA
   BRODSKO-POSAVSKA ŽUPANIJA 

   UPRAVNI ODJEL ZA GRADITELJSTVO,  
   INFRASTRUKTURU I ZAŠTITU OKOLIŠA 
Petra Krešimira IV. br. 1, 35 000 Slavonski Brod
tel: 035/443-126;   fax: 035/404-190
e-mail: komgosp@bpz.hr
KLASA: UP/I 612-07/21-01/12
URBROJ: 2178/1-03-02/5-21-03
Slavonski Brod,  20. prosinac  2021. godine



Brodsko-posavska županija, Upravni odjel za graditeljstvo, infrastrukturu i zaštitu okoliša, temeljem članka 30. stavak 4. i 6., vezano uz članak 29. stavak 2. Zakona o zaštiti prirode („Narodne novine“, br. 80/13, 15/18, 14/19 i 127/19), a povodom zahtjeva nositelja zahvata Hrvatski Telekom d.d. iz Zagreba, Radnička cesta 21,  za provedbom  postupka Prethodne ocjene prihvatljivosti za ekološku mrežu  zahvata gradnje osnovne postaje pokretnih komunikacija,  nakon provedenog postupka, donosi


R  J  E  Š  E  NJ  E

1.    Namjeravani zahvat:  „Gradnja osnovne postaje pokretnih komunikacija (OPPK) ID 1130061 
       Gornja Bebrina, na području Općine Klakar,  Brodsko-posavska  županija“, nositelja zahvata
       Hrvatski Telekom d.d., Radnička cesta 21, Zagreb, prihvatljiv je za  ekološku mrežu.

2.    Ovo Rješenje izdaje se na rok od četiri (4) godine.

3.    Ovo Rješenje objavljuje  se  na  internetskim  stranicama Brodsko-posavske županije.



O  b  r  a  z  l  o  ž  e  nj  e


Brodsko-posavska županija, Upravni odjel za graditeljstvo, infrastrukturu i zaštitu okoliša, je zaprimio dana 22. rujna  2021. god., putem opunomoćenika tvrtke ERICSSON NIKOLA TESLA SERVISI d.o.o. iz Zagreba, Krapinska 45, zahtjev nositelja zahvata Hrvatski Telekom d.d., Radnička cesta 21, Zagreb, za provedbu postupka Prethodne ocjene prihvatljivosti za ekološku mrežu za zahvat gradnje  osnovne postaje pokretnih komunikacija (OPPK) ID 1130061 Gornja Bebrina, na području Općine Klakar, na kčbr. 1858 k.o. Gornja Bebrina.  Zahtjev je u skladu s  odredbama članka 30. stavka 2. Zakona o zaštiti prirode,  te je uz zahtjev dostavljeno Idejno rješenje (Građevinski i Elektrotehnički projekt, mapa 1/1; br. 2402-0; koje je izradio Metal-Projek d.o.o. iz Zagreba, Ilica 191c, iz prosinca 2020.god.). 

Upravni odjel  je  sukladno članku 30. stavak 3. Zakona o zaštiti prirode, dopisom (KLASA:UP/I 612-07/21-01/12, URBROJ:2178/1-03-02/5-21-02, od 22. rujna 2021. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. U prethodnom mišljenju Ministarstva, Zavoda za zaštitu okoliša i prirode (KLASA: 612-07/21-38/1073, URBROJ: 517-12-2-3-2-21-2, od 17. prosinca  2021. god.), navodi se kako se Prethodnom ocjenom zahvata može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te da je zahvat prihvatljiv i  nije potrebno provesti Glavnu ocjenu zahvata za ekološku mrežu. 

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode, te je utvrdio sljedeće:

Namjeravanim zahvatom se planira izgradnja osnovne postaje pokretnih komunikacija na kčbr. 1858 k.o. Gornja Bebrina. Predmetna građevina služi za prihvat i nošenje antena za sustave pokretnih komunikacija te prateće opreme. Površina građevine (površina zahvata izgradnje osnovne postaje) iznosit će 179 m2. Građevina će biti od čeličnog rešetkastog antenskog stupa visine 44 m, s armiranobetonskim temeljem, te vanjskim kabinetom za smještaj opreme postaje. Zahvat će se ograditi čvrstom čeličnom ogradom visine 2 m. Na površini zahvata osiguran je slobodni manevarski prostor, širine minimalno 3 m oko temelja antenskog stupa. Pristup na česticu biti će s javne prometne površine, preko kčbr. 2606/1 i kčbr. 2557, tako da će se izvesti novi makadamski put širine 4 m na kčbr. 2557.

Planirani zahvat se nalazi unutar područja ekološke mreže temeljem Uredbe o ekološkoj mreži i nadležnostima javnih ustanova za upravljanje područjima ekološke mreže („Narodne novine“, br. 80/19): Područje očuvanja značajno za ptice (POP) „HR1000005 Jelas polje“.

Prema bazi podataka pokrova i namjene korištenja zemljišta CORINE Land Cover (2018.), cijelo područje zahvata je okarakterizirano kao nenavodnjavano obradivo zemljište (CLC kod 211). Navedeno područje predstavlja pogodno stanište za ciljane vrste POP HR1000005 Jelas polje: rusi svračak (Lanius collurio), sivi svračak (Lanius minor), bijela roda (Ciconia ciconia). Provedbom zahvata će doći do gubitka 219 m2 pogodnih staništa za ciljane vrste ptica unutar ovog POP (oko 23300 ha), radi se o utjecaju koji nije značajan,  niti zahvat ima značajan kumulativni utjecaj s ostalim provedenim i planiranim (odobrenim) zahvatima.


Slijedom iznijetog u provedenom postupku, analizom mogućih značajnih negativnih utjecaja predmetnog zahvata na ciljeve očuvanja i cjelovitost područja ekološke mreže, uvažavajući gore navedeno mišljenje Zavoda za zaštitu okoliša i prirode,  Prethodnom ocjenom prihvatljivosti za ekološku mrežu za namjeravani zahvat gradnje osnovne postaje pokretnih komunkacija (OPPK) ID 1130061 Gornja Bebrina,  uz pridržavanje važećih propisa iz područja zaštite okoliša, voda i održivog gospodarenja otpadom, može se isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, te se smatra  da je zahvat prihvatljiv, pa je stoga riješeno kao u izreci. 

U skladu s navedenim,  za planirani predmetni zahvat nije potrebno provesti postupak Glavne ocjene zahvata za ekološku mrežu.

Člankom 29.  stavak 2. Zakona o zaštiti prirode, propisano je da upravno tijelo provodi prethodnu ocjenu za zahvate za koje tijelo područne (regionalne) samouprave nadležno za poslove zaštite okoliša,  provodi postupak procjene utjecaja na okoliš ili postupak ocjene o potrebi procjene utjecaja na okoliš prema posebnom propisu iz područja zaštite okoliša, zatim za zahvate koji mogu imati značajan negativan utjecaj na ciljeve očuvanja i cjelovitost područja ekološke mreže, osim za zahvate iz stavka 1. istog članka.

Člankom 30. stavak 4. Zakona o zaštiti prirode, propisano je, ako nadležno tijelo isključi mogućnost značajnih negativnih utjecaja na ciljeve očuvanja i cjelovitost područja ekološke mreže, donosi rješenje da je zahvat prihvatljiv za ekološku mrežu. U skladu s navedenim, riješeno je kao u  izreci ovog Rješenja. 

Člankom 30. stavak 6. Zakona o zaštiti prirode, propisano je da rješenje iz stavaka 4. i 5. ovog članka sadrži podatke o zahvatu, podatke o ekološkoj mreži i obrazloženje razloga na temelju kojih je isključena mogućnost značajnih negativnih utjecaja zahvata na ciljeve očuvanja i cjelovitost područja ekološke mreže ili obrazloženje razloga  na temelju kojih je utvrđena obveza provedbe Glavne ocjene.

U skladu s člankom 43. stavak 1. Zakona o zaštiti prirode, ovo rješenje sa izdaje na rok  od  četiri (4) godine.

U skladu sa odredbama stavaka 1. i 2. članka 44.  Zakona o zaštiti prirode, ovo Rješenje se dostavlja Ministarstvu gospodarstva i održivog razvoja i Inspekciji zaštite prirode. 
Također, ovo Rješenje objavljuje se na internetskim stranicama Brodsko-posavske županije (www.bpz.hr),  temeljem odredbi članka 44. stavak 3. Zakona o zaštiti prirode.



Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički.



                                                                                          Viša savjetnica za zaštitu prirode i okoliša  

                                                                                                                  Ljiljana Curić, dipl.ing.






Dostaviti:
1. ERICSSON NIKOLA TESLA SERVISI d.o.o., Krapinska 45, 10000 Zagreb
2. Ministarstvo gospodarstva i održivog razvoja, putem: pisarnica@mzoe.hr; marija.petras@mzoe.hr 
3. Državni inspektorat, Sektor zaštite prirode, Šubićeva 29,  10000 Zagreb
4.  - u spis predmeta

